
Catre 


Presedintele Guabindesâpehselebi 


Inaltei Curti de Casatie si Justitie a Romaniei 


Subsemnatul Avocat definitiv TEODORESCU NICUSOR, in calitate de 
aparator ales al recurentului-reclamant CLIM EDUARD-GABRIEL, cu domiciliul 
ales la sediul secundar al Cabinetului Individual de Avocatură Teodorescu 
Nicuşor, situat în Municipiul Galaţi, Strada Castrul Roman, nr. 31, Bloc C.F.R., 
Ap. 2 Judeţul Galaţi, Cod poștal 800416, Oficiul Poștal 9, 


va rog sa-mi comunicati o copie simpla de pe originalul DECIZIEI 
1.C.C.J. sectia CAF nr. 2576 din 24.05.2012, pronuntata in dosar nr. 875/39/2010 
recurs. 


10 septembrie 2012 Cu stima, 
Avocat , 


Teodorescu Nicusor 


„AVOCAT. E y 
TEODORESCU AIA 
€ a HICUSOR T 
ou uY 


i ROMÂNIA 
ÎNALTA CURTE DE CASAȚIE ŞI JUSTIȚIE 
SECȚIA DE CONTENCIOS ADMINISTRATIV ŞI FISCAL 


ÎNCHEIERE Dosar nr. 875/39/2010 


Şedinţa publică de la 3 mai 2012 


Preşedinte: Carmen Frumuşelu - Judecător 
Niculae Măniguţiu - Judecător 
Ioana lacob - Judecător 
Felicia Cheşculescu - Magistrat asistent 


S-a luat în examinare recursul declarat de Clim Aurel Eduard 
Gabriel, împotriva Sentinţei nr. 298 din 27 septembrie 2011 şi a 
încheierii din 15 septembrie 2011 ale Curţii de Apel Suceava - secția 
comercială, contencios administrativ şi fiscal. 


La apelul nominal s-a prezentat recurentul-reclamant Clim Aurel 
Eduard Gabriel, asistat de avocatul Teodorescu_Nicuşor, lipsind 


intimatul-pârât Ministerul Administraţiei şi Internelor. 

Procedura completă, 

Magistratul-asistent a prezentat referatul cauzei arătând că 
recursul este scutit de la plata taxei judiciare de timbru şi a timbrului 
judiciar, fiind declarat şi motivat în termenul legal. 

Constatând cauza în stare de judecată, Înalta Curte acordă părții 
prezente cuvântul pentru a pune concluzii asupra recursului formulat. 

Apărătorul recurentului-reclamant Clim Aurel Eduard Gabriel 
solicită admiterea recursului, modificarea sentinței atacate şi, în urma 
rejudecării, admiterea acțiunii astfel cum a fost formulată. 

Susţine, în esență, că nelepalitatea actului administrativ atacat 
rezultă din faptul că se întemeiază pe Ordinul MAI nr. 400/2004 a 
cărui variantă originală nu a fost pusă la dispoziţia instanței, iar cele 
două variante existente la dosar nu sunt semnate de emitent, Mai arată 
că nici ordinul de eliberare din funcţie nu i-a fost comunicat 
reclamantului, deşi legea îl obligă pe angajator să comunice acest act 
în original celui căruia i se adresează. Susţine, de asemenea, că ordinul 
de eliberare din funcţie este semnat de o persoană care nu avea accustă 
calitate, respectiv secretarul general, în condiţiile în care ordinul de 
numire în funcție a fost semnat de Ministrul Administraţiei yi 
Internelor, acesta fiind competent să dispună şi eliberarea din funcție. 


În final arată că nu a fost depus în fața instanţei nici copie a 
dosarului de cercetare disciplinară, pentru a se putea realiza o apărare 
eficientă. 

ÎNALTA CURTE 

Având nevoie de timp pentru a delibera, 

În temeiul dispoziţiilor art. 260 alin. (1) din Codul de procedură 
civilă, 

DISPUNE: 
Amână pronunţarea deciziei la 10 mai 2012. 
Pronunţată în şedinţă publică, astăzi 3 mai 2012. 


JUDECĂȚO JUDECĂTOR, JUDECĂTOR, 
C.E şe N.Măniguţiu a 


Tuy” 
MAGISTRAT ASISTENT, | 
F.Cheşculescu 


ÎNCHEIERE 
Şedinţa publică de la 10 mai 2012 
Instanţa, în aceeaşi compunere şi pentru aceleași motive, 
DISPUNE: 


Amână pronunțarea deciziei la 17 mai 2012. 
Pronunţată în şedinţă publică, astăzi 10 mai 2012. 


JUDE Tok, JUDECĂTOR, JU 
C. yşelu N.Măniguțiu/ Ij lacob 
AWWA 
MAGISTRAT ASISTENT, 
F.Cheşculescu 


ÎNCHEIERE 
Şedinţa publică de la 17 mai 2012 
Instanța, în aceeaşi compunere şi pentru aceleași motive, 
DISPUNE: 


Amână pronunţarea deciziei la 23 mai 2012. 
Pronunţată în şedinţă publică, astăzi 17 mai 2012. 


JUDECĂTOR, JUDECĂTOR, JUDE 
C.F eu ~ N.Mäniguțiu/ L. Iacob 


Awu 


MAGISTRAT ASISTENT, 
F.Cheş cu 
ÎNCHEIERE 
Şedinţa publică de la 23 mai 2012 
Instanţa, în aceeaşi compunere şi pentru aceleaşi motive, 
DISPUNE: 


Amână pronunțarea deciziei la 24 mai 2012. 
Pronunţată în şedinţă publică, astăzi 23 mai 2012. i 


JUDECĂTOR, JUDECĂTOR, T 
L Iácob 


Ç: şelu N.Măniguţi 


MAGISTRAT ASISTENT, 
F.Cheşculescu 


= 


ROMÂNIA 
ÎNALTA CURTE DE CASAȚIE ŞI JUSTIŢIE 
SECŢIA DE CONTENCIOS ADMINISTRATIV ŞI FISCAL 


Decizia nr. 2576 Dosar nr. 875/39/2010 


Şedinţa publică de la 24 mai 2012 


Preşedinte: Carmen Frumuşelu - Judecător 
Niculae Măniguţiu - Judecător 
Ioana Iacob - Judecător 
Felicia Cheşculescu - Magistrat asistent 


La data de 3 mai 2012 s-a luat în examinare recursul declarat 
de Clim Aurel Eduard Gabriela împotriva Sentinţei nr. 298 din 27 
septembrie 2011 şi a Încheierii din 15 septembrie 2011 ale Curţii de 
Apel Suceava - Secţia a Comercială, de Contencios Administrativ şi 
Fiscal. 

Dezbaterile au fost consemnate în Încheierea din 3 mai 2012, 
iar pronunțarea deciziei s-a amânat la 10 mai 2012, la 17 mai 2012, la 
23 mai 2012, respectiv la 24 mai 2012. | 


ÎNALTA CURTE 


Asupra recursului de faţă; 

Din examinarea lucrărilor din dosar, constată următoarele: 

Prin cererea înregistrată pe rolul Curţii de Apel Suceava - 
secția comercială, contencios administrativ şi fiscal, reclamantul 
Clim Aurel - Eduard - Gabriel a solicitat, în contradictoriu cu 
pârâtul Ministrul Administrației şi Internelor Bucureşti, anularea 
Ordinului Ministrului Administrației şi Internelor nr. 
1/11/3831/13.09.2010, reintegrarea în funcţie şi obligarea pârâtului 
la plata drepturilor salariale. S-a solicitat de asemenea suspendarea 
executării ordinului până la soluționarea definitivă şi irevocabilă a 
cauzei . 


[ICI 


Ulterior reclamantul şi-a completat acțiunea în sensul 
obligării angajatorului Ministerul Administraţiei şi Internelor să-l 
despăgubeaşcă moral cu suma de 300.000 lei, pentru umilința 
suportării unei destituiri nelegale, şi conform art.274 Cod procedură 
civilă, a solicitat obligarea pârâtei MAI la plata tuturor cheltuielilor 
ocazionate de proces. A solicitat şi anularea Ordinului 3830 al 
Ministrului Administraţiei şi Internelor având acelaşi conţinut, 
emis la aceeaşi dată. 

În motivarea acţiunii, reclamantul a arătat că prin Ordinul 
nr.1l/3831/ 13.09.2010 s-a dispus încetarea raporturilor de serviciu 
în temeiul art.69 alin.1 lit. g din Legea nr.360/2002, ca urmare a 
aplicării sancţiunii destituirii din poliție prevăzută de art. 58 lit. d 
pentru săvârşirea abaterii disciplinare prevăzută de art.57 lit. a din 
Legea nr.360/2002 , respectiv „comportarea necorespunzătoare, în 
serviciu, familie sau societate care aduce atingere onoarei , probității 
profesionale a polițistului sau prestigiului instituţiei”, reținându-se 
că a purtat conversații pe aplicaţia „Yahoo Messenger” la data de 
11.03.2010 şi 20.04.2010 prin intermediul ID - ului personal cu 
inculpatul Cimbru Sebastian Silviu cu privire la negocierea 
cumpărării unor ţigări de provenienţă din Republica Moldova. 

S-a mai reţinut totodată faptul că în noaptea de 26-27 iunie 
2010 ar fi provocat scandal într-o discotecă din localitatea Truşeşti, 
județul Botoşani, făcând şi afirmaţii denigratoare la adresa 
poliţiştilor locali. 

La emiterea ordinului s-au avut în vedere şi raportul de 
cercetare prealabilă nr.554745/15 iulie 2010, precum şi raportul 
şefului  Inspectorului de Poliție Județean Botoşani 
nr.555308/ 6.09.2010. 

Reclamantul a apreciat că sancţiunea aplicată este nelegală, 
cu privire la conversațiile purtate prin intermediul aplicației „Yahoo 
Messenger” fiind audiat şi în dosarul de urmărire penală 
nr.42/D/2009 înregistrat la DIICOT Biroul Teritorial Botosani , 
nereținându-i-se nici o vinovăție penală privind contrabanda cu 
țigări, sancţiunea aplicată pentru implicarea în „negocierea 
cumpărării unor țigări şi cantități de țigări de proveniență din 
Republica Moldova”, fiind dată, în opinia sa, cu încălcarea 
prezurnţiei de nevinovăție. 

În ceea ce priveşte scandalul provocat la discotecă a solicitat 
să se aibă în vedere că el a fost cel agresat, persoanele care au 
provocat scandal fiind sancţionate contravenţional, el fiind doar 
victimă, astfel încât nu se poate reține că această împrejurare ar 
constitui o abatere disciplinară. 

Consiliul de disciplină al IPJ Botoşani, prin încheierea 
nr.554978 din 9 august 2010 a propus aplicarea sancțiunii cu 
„amânarea promovării în grade profesionale pe o perioadă de 3 ani 
conform art. 58 lit. c din Legea nr.360/2002 şi art. 17 lit. c din 
Ordinul Ministrului Administraţiei şi internelor nr. 400/29 
octombrie 2004”. 

A opinat reclamantul că avându-se în vedere antecedența 
personală reliefată şi în raportul de cercetare prealabilă, ar trebui să 
se reindividualizeze sancţiunea aplicată, măsura destituirii fiind 
extremă şi prea severă. 

În temeiul art. 15 din Legea nr.554/2004 reclamantul a 
solicitat suspendarea executării actului administrativ până la 
soluționarea definitivă şi irevocabilă a cauzei, considerând 
îndeplinite cerințele prevăzute de acest text de lege, coroborate cu 
art. 2 lit.ş şi t din Legea contenciosului administrativ . 

n ceea ce priveşte existența cazului bine justificat, 
reclamantul a susținut că împrejurările legate de starea de fapt şi de 
drept creează o îndoială serioasă în privința legalităţii actului de 
destituire din funcție. 

A susținut că este îndeplinită şi condiţia referitoare la paguba 
iminentă în condiţiile în care prin destituire îi sunt afectate grav 
mijloacele materiale de existență, lipsa salariului având consecințe 
negative asupra existenţei . j 

Ministerul Administrației şi Internelor a formulat 
întâmpinare, solicitând respingerea acțiunii reclamantului ca 
nefondată. S-a susținut că în ceea ce priveşte suspendarea solicitată 
de reclamant trebuie avută în vedere situația celui care solicită 
suspendarea şi nu eventualele vicii ale actului a cărei suspendare se 
cere, deoarece acest lucru este analizat de către instanţa investită cu 
judecarea cauzei principale. 

Astfel, atunci când hotărăşte asupra cererii de suspendare, 
instanța de fond nu-şi poate întemeia hotărârea pe baza analizării 


legalității sau temeiniciei actelor atacate, deoarece în acest mod s-ar 
antepronunţa asupra unei eventuale cereri de anulare a acestor acte. 

În ceea ce priveşte anularea Ordinului nr. 11/3831/13.09.2010 
emis de MAI, pârâtul a solicitat ca instanța să aibă în vedere 
caracterul şi gravitatea faptei, împrejurările în care aceasta a fost 
săvârşită, cauzele şi consecințele acesteia, precum şi gradul de 
vinovăţie. Totodată, potrivit art. 54 alin. 2 din Ordinul MAI 
nr.400/2004 şeful unităţii care a numit Consiliul de disciplină, în 
cazul în care nu este de acord cu sancţiunea propusă, poate 
dispune aplicarea unei alte sancțiuni disciplinare sau poate să 
formuleze propuneri în acest sens, pe care le va înainta pe cale 
ierarhică, cu respectarea normelor de competență, 

Prin încheierea din 15 noiembrie 2010 Curtea de Apel: 
Suceava - secția comercială, contencios administrativ şi fiscal a 
respins cererea de suspendare a Ordinului MAI nr. 
11/3831/13.09.2010, ca nefondată . 

Prin precizările formulate la termenul din 24 martie 2011 
reclamantul a invocat ca motiv de nelegalitate nulitatea absolută a 
ordinului, întrucât a fost cercetat şi sancționat în temeiul Ordinului 
MAI nr.400/2004 privind regimul disciplinar al personalului din 
MAI, care nu era în vigoare, nefiind publicat în M.O, acest ordin 
nefăcând parte din categoria actelor normative exceptate de la 
obligativitatea publicării în M.O. în conformitate cu dispoziţiile art, 
11 al. 2 din Legea nr.24/ 2000, impunându-se a fi publicat în vederea 
intrării sale în vigoare. 

A mai apreciat reclamantul că un alt motiv de nelegalitate, în 
ceea ce priveşte cercetarea prealabilă, constă în faptul că aceasta s-a 
efectuat cu încălcarea prevederilor art. 59 alin.6 din Legea 
nr.360/2002 privind Statutul polițistului. Ordinul contestat este 
netemeinic şi prin prisma necorelării gravităţii faptelor ce constituie 
abatere disciplinară cu sancţiunea acordată. Astfel, deşi comisia de 
disciplină a considerat că sancţiunea „amânării promuvării în grade 
profesionale pe o perioadă de 3 ani” este suficientă şi se află în 
concordanță cu prevederile legale referitoare la individualizarea 
sancțiunii, şeful unității, prin raportul motivat din data de 6.09.2010, 
a propus sancţiunea cea mai aspră, aceea de excludere din poliție, 
fără nici un fel de motivare suplimentară. 


Ministerul Administraţiei şi Internelor Bucureşti a formulat 
un punct de vedere prin care a precizat că la data emiterii ordinului 
exista o prevedere explicită în sensul scutirii de la obligaţia 
publicării, respectiv art. 27 alin. 3 din Regulamentul privind 
procedurile, solicitând totodată, în ceea ce priveşte celelalte motive 
de nelegalitate ale ordinului , să se aibă în vedere faptul că, neluarea 
unei măsuri ferme în acest caz şi menținerea reclamantului în 
funcţia publică de poliţist ar fi creat premisele generalizării unei 
asemenea atitudini în rândul celorlalți poliţişti, precum şi crearea în 
rândul opiniei publice a impresiei de tolerare a unor asemenea 
comportamente. 

De asemenea pârâtul Ministerul Administrației şi Internelor 
a formulat un punct de vedere cu privire la excepția lipsei calității 
de reprezentant a persoanei care. a semnat actele depuse de către 
pârât în dosarul cauzei . 

Prin Sentința nr. 298 din 27 septembrie 2011 a Curţii de Apel 
Suceava - Secţia a Comercială, de Contencios Administrativ şi 
Fiscal, acțiunea formulată a fost respinsă ca nefondată. 

Pentru a pronunța această hotărâre, instanța a reținut că 
reclamantul nu a răsturnat prin vreun mijloc de probă admis, 
veridicitatea şi temeinicia abaterilor reținute în sarcina sa. 

În ce priveşte  nepublicarea Ordinului MAI 
nr.400/29.10.2004, instanța a reținut incidența dispoziţiilor art.27 
alin. 3 din Regulamentul privind procedurile la nivelul Guvernului, 
pentru elaborarea, avizarea şi prezentarea proiectelor de acte 
normative spre adoptare aprobate prin HG nr.555/2001, în vigoare 
la data emiterii OMAI nr.400/2004 potrivit cărora :” Nu sunt supuse 
regimului de publicare în M.Of. al României partea I, dacă legea nu 
dispune altfel, ordinele, instrucțiunile şi alte acte cu caracter 
normativ care au ca obiect reglementări din sectorul apărare, ordine 
publică şi siguranța națională”. l 

Cu privire la acest aspect judecătorul fondului a mai reținut 
că reclamantul avea posibilitatea şi obligația conform OMAI 
nr.533/2003 să ia cunoştinţă de conținutul OMAI nr.400/2004, 
acesta nefăcând parte din categoria documentelor clasificate . 

În raport cu criticile formulate s-a constatat că cercetarea 
prealabilă s-a făcut cu legala citare a reclamantului, prin aducerea 


la cunoştinţa acestuia a materialului probator în întregul său ce se 
coroborează cu declaraţia reclamantului din 12.07.2010. 

S-au apreciat neîntemeiate şi criticile potrivit cărora 
sancţiunea destituirii din poliție nu a fost motivată şi este 
disproporționată în raport de faptele comise şi față de propunerea 
inițială de sancţiunea cu amânarea promovării în grade profesionale 
pe o perioadă de 3 ani . 

S-a reținut în acest sens că reclamantul a încălcat prevederile 
art. 12 şi art. 6 lit. j) din HG nr.991/2005 pentru aprobarea Codului 
de Etică şi Deontologie a polițistului, precum şi art.41 lit. a) şi art. 42 
lit. d) din Legea nr.360/2002 privind Statutul polițistului, cu 
modificările şi completările ulterioare, astfel că, prin Dispoziţia 
şefului Inspectoratului de Poliţie al Judeţului Botoşani nr. 1/128 din 
25.06.2010, s-a dispus declanşarea procedurii cercetării prealabile ca 
urmare a „comportării necorespunzătoare în societate care aduce 
atingere onoarei, probității profesionale a  poliţistului sau 
prestigiului instituţiei”, la finalizarea căreia s-a constatat existența 
abaterii disciplinare reținute. 

Prin Încheierea Consiliului de Disciplină din cadrul IPJ 
Botoşani nr.554978/9.08.2010 s-a formulat propunerea de aplicare a 
sancțiunii cu „amânarea promovării în grade profesionale. pe o 
perioadă de 3 ani”, însă în urma analizării materialelor întocmite pe 
parcursul cercetării disciplinare a reclamantului, având în vedere 

caracterul şi gravitatea faptei, împrejurările în care aceasta a fost 
săvârşită, cauzele şi consecinţele acesteia, precum şi gradul de 
vinovăţie al reclamantului, şeful IP] Botoşani, prin raportul motivat 
nr.555.308 din 6.09.2010 a propus aplicarea sancțiunii disciplinare cu 
„destituirea din poliție” , iar Corpul Naţional al Polițiştilor a avizat 
favorabil această sancţiune. 

De asemenea, s-au avut în vedere prevederile art. 59 alin.8 
din Legea nr.360/2002 privind Statutul poliţistului, cu modificările 
şi completările ulterioare, respectiv activitatea anterioară a 
reclamantului, împrejurările în care abaterile au fost săvârşite, 
cauzele, gravitatea şi consecinţele acestora şi gradul de vinovăţie cu 
care au fost săvârşite. 

La luarea acestei măsuri s-a avut în vedere şi atitudinea 
reclamantului,  nesinceră, mărturiile sale fiind în deplină 


contradicţie cu probele prezentate şi de asemenea, refuzul său de a 
fi testat cu aparatul poligraf . 

În atare condiții, judecătorul fondului a apreciat că pârâta a 
operat o justă apreciere a gravităţii faptelor, dispunând în mod 
corect cu privire la o sancțiune mai grea decât cea propusă de 
Consiliul de Disciplină din cadrul IPJ Botoşani. 

Totodată, ordinul atacat cuprinde elementele de fapt şi de 
drept care permit înţelegerea deciziei emitentului şi fac posibilă 
înţelegerea de către instanţă a raţiunilor ce au condus la emiterea 
lui, emiterea de către Ministerul Administraţiei şi Internelor a două 
ordine cu acelaşi conținut reprezentând o simplă eroare. 

În raport cu soluţia dată cererii principale, prima instanță a 
respins şi cererea reclamantului de acordare a unor despăgubiri 
pentru prejudiciile cauzate prin emiterea ordinelor atacate . 

Împotriva acestei sentințe a formulat recurs reclamantul Clim 
Aurel Eduard Gabriel, motivând că hotărârea atacată este nelegală 
şi netemeinică pentru următoarele motive şi, respectiv; argumente: 

- sentinţa pronunţată de instanța de fond este lovită de nulitate, 
deoarece comunicarea acesteia nu poartă semnătura judecătorului şi 
a grefierului şi,totodată, lipseşte comunicarea încheierii de amânare 
a pronunțării, încheiere ce face corp comun cu hotărârea; 

- instanţa de fond nu a luat act de stabilirea domiciliului său 
procesual la apărătorul ales, conform cererii depuse pentru 
termenul din 11.04.2011 şi nu a efectuat comunicarea actelor de 
procedură la respectiva adresă; 

- hotărârea atacată este nemotivată, întrucât nu analizează şi 
apărările reclamantului, ci preia în exclusivitate susținerile 
pârâtului,fiind,totodată pronunţată cu încălcarea dreptului său la 
apărare, prin respingerea - nemotivată - a probei testimoniale 
solicitate la termenul din 27.01.2011. 

Pe baza motivelor enunțate, recurentul_solicită,în_principal, 
admiterea recursului şi casarea sentinței cu trimiterea cauzei spre 


rejudecare, iar în subsidiar, reaprecierea probelor şi modificarea 
sentinţei în sensul admiterii acţiunii. 

Criticile formulate de recurent se încadrează în 
prevederileart.304 pct.5 C.pr.civ. 


Analizând actele şi lucrările dosarului de fond, precum şi motivele de 
recurs invocate, Înalta Curte constată că recursul este întemeiat, însă 
numai pentru următoarele considerente: 

Potrivit art.261 alin.1 pct.5 C.pr.civ.” Hotărârea se dä în numele 
legii şi va cuprinde:(...) motivele de fapt şi de drept care au format 
convingerea instanţei, cum şi cele pentru care s-au înlăturat cererile 
părților”. 

Totodată, din cuprinsul prevederilor Titlului HI al Codului de 
procedură civilă ~ intitulat Procedura înaintea primei instanţe - 
rezultă că părţile au dreptul să propună şi să administreze dovezi 
în susținerea punctelor lor de vedere şi, respectiv,în combaterea 
susținerilor părții adverse, procesul civil fiind caracterizat, între 
altele, de principiul contradictorialității. 

În cauză, la data de 13.12.2010 reclamantul Clim Aurel Eduard 
Gabriel a formulat o cerere de probatorii, indicând martorii pe care 
îi solicită a fi audiaţi în legătură cu situaţia de fapt ce a stat la baza 
ordinului de eliberare din funcţie, iar la data de 27.01.2011 cererea a 
fost respinsă sub motiv că la dosar există acte întocmite de organele 
de urmărire penală, care demonstrează modul de desfăşurare a 
incidentelor, 

De menționat că, actele de urmărire penală la care se referă 
instanța nu au fost efectuate împotriva lui Clim Eduard - Gabriel, ci 
a unor terţe persoane. 

Totodată, la termenul din 24.02.2011 reclamantul a formulat o 
cerere de suplimentare a probatoriului. 

În raport de elementele de fapt şi de drept expuse, instanța de 
control judiciar apreciază că, prima instanță, pronunțând o 
hotărâre exclusiv în baza apărărilor şi probelor administrate de 
pârât a încălcat dreptul la apărare al reclamantului,astfel că în baza 
art.304 pct.5 cu referire la art.312 alin.1, 2 şi 3, Înalta Curte va admite 
recursul, casând sentința atacată cu trimiterea cauzei spre 
rejudecarea la acceaşi instanță. 

Cu ocazia rejudecării instanța de fond va analiza cererile de 
probatorii formulate de reclamant, administrând orice probă utilă, 
pertinentă şi concludentă solicitată atât de către acesta, cât şi de 
partea adversă. Totodată, instanţa de fond va analiza şi celelalte 
critici formulate de recurent şi care au legătură cu fondul cauzei. 


Referitor la nulitatea invocată în legătură cu comunicarea 
hotărârii judecătoreşti, deşi instanța de fond a ignorat cererea 
reclamantului privind alegerea de domiciliu făcută la avocatul său, 
instanța de control judiciar apreciază că nu se impune casarea 
sentinţei pentru acest motiv, deoarece nu s-a dovedit o vătămare în 
condiţiile art.105 alin.2 C.pr.civ. 


PENTRU ACESTE MOTIVE 
IN NUMELE LEGII 
DECIDE: 

Admite recursul declarat de Clim Aurel Eduard Gabriela 
împotriva Sentinţei nr. 298 din 27 septembrie 2011 şi a Încheierii din 
15 septembrie 2011 ale Curţii de Apel Suceava - Secţia a 
Comercială, de Contencios Administrativ şi Fiscal. ` 

Casează sentinţa atacată şi trimite cauza spre rejudecare 
aceleiaşi instanţe. 

Irevocabilă. 
Pronunţată, în şedinţă publică, astăzi 24 mai 2012. 


JUDEC R, JUDECĂTOR, JUD 

MAGISTRAT ASISTENT, 
F. Cheşculescu 
Red. 

